Document ID: 32006D0593

ODLOČBA KOMISIJE
z dne 4. avgusta 2006
o določitvi okvirne dodelitve odobritev za prevzem obveznosti po državah članicah za cilj regionalne konkurenčnosti in zaposlovanja za obdobje 2007-2013
(notificirano pod dokumentarno številko C(2006) 3472)
(2006/593/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1), ter zlasti člena 18(2) Uredbe,
ob upoštevanju naslednjega:
(1)
V skladu s točko (b) člena 3(2) Uredbe (ES) št. 1083/2006 je namen cilja regionalne konkurenčnosti in zaposlovanja povečati konkurenčnost in privlačnost regij.
(2)
V skladu s točko (b) člena 4(1) Uredbe (ES) št. 1083/2006 Evropski sklad za regionalni razvoj in Evropski socialni sklad prispevata k doseganju ciljev iz točke (b) člena 3(2) navedene uredbe. V skladu s členom 4(2) Kohezijski sklad posega tudi v regije, ki niso upravičene do podpore v okviru „konvergenčnega“ cilja, vendar so na ozemlju držav članic, ki so upravičene do podpore iz navedenega sklada.
(3)
V skladu s členom 20 Uredbe (ES) št. 1083/2006 se 15,95 % razpoložljivih sredstev za prevzem obveznosti Evropskega sklada za regionalni razvoj, Evropskega socialnega sklada in Kohezijskega sklada (v nadaljnjem besedilu „skladi“) za obdobje 2007 do 2013 dodeli cilju regionalne konkurenčnosti in zaposlovanja, vključno z 21,14 % za prehodno in posebno podporo iz člena 8(2) navedene uredbe.
(4)
Pripraviti je treba okvirno razčlenitev sredstev, ki se dodelijo cilju regionalne konkurenčnosti in zaposlovanja, po državah članicah. V skladu s členom 18(2) Uredbe (ES) št. 1083/2006 mora to potekati v skladu z merili in metodologijo iz Priloge II Uredbe (ES) št. 1083/2006.
(5)
Četrti odstavek Priloge II Uredbe (ES) št. 1083/2006 določa metodo za dodelitev razpoložljivih sredstev državam članicam in regijam, ki so upravičene do financiranja v skladu s členom 6 navedene uredbe.
(6)
Odstavek 6(b) Priloge II Uredbe (ES) št. 1083/2006 uvaja metodo za določitev dodelitev na podlagi prehodnih podpor iz člena 8(2) navedene uredbe.
(7)
Odstavek 7 Priloge II Uredbe (ES) št. 1083/2006 določa najvišjo stopnjo prenosa sredstev iz skladov v vsako posamezno državo članico.
(8)
Odstavki 12 do 31 Priloge II Uredbe (ES) št. 1083/2006 določajo zneske za nekatere posebne primere za obdobje 2007 do 2013.
(9)
V skladu s členom 24 Uredbe (ES) št. 1083/2006 je 0,25 % razpoložljivih sredstev za prevzem obveznosti Skladov za obdobje 2007 do 2013 namenjenih financiranju tehnične pomoči na pobudo Komisije; okvirna dodelitev po državah članicah zato ne sme vključevati zneska, ki ustreza tehnični pomoči -
SPREJELA NASLEDNJO ODLOČBO:
Člen 1
Okvirni zneski odobritev za prevzem obveznosti po državah članicah za regije, upravičene do financiranja iz strukturnih skladov na podlagi cilja regionalne konkurenčnosti in zaposlovanja, kakor je navedeno v členu 6 Uredbe (ES) št. 1083/2006, vključno z dodatnimi zneski, določenimi v Prilogi II navedene uredbe, so navedeni v razpredelnici 1 Priloge I.
Letna razčlenitev odobritev za prevzem obveznosti iz prejšnjega odstavka po državah članicah je navedena v razpredelnici 2 Priloge I.
Člen 2
Okvirni zneski odobritev za prevzem obveznosti po državah članicah za prehodno in posebno podporo iz strukturnih skladov na podlagi cilja regionalne konkurenčnosti in zaposlovanja, kakor je navedeno v členu 8(2) Uredbe (ES) št. 1083/2006, vključno z dodatnimi zneski, določenimi v Prilogi II navedene uredbe, so navedeni v razpredelnici 1 Priloge II.
Letna razčlenitev odobritev za prevzem obveznosti iz prejšnjega odstavka po državah članicah je navedena v razpredelnici 2 Priloge II.
Člen 3
Ta odločba je naslovljena na države članice.
V Bruslju, 4. avgusta 2006

Labels: 2
4
19
5
15